Diari Oficial de la Generalitat Valenciana


Sumari del DOGV 3347, del 08-10-1998 (1998/8410)

RESOLUCIÓ de 21 de setembre de 1998, de la Direcció General d'Ordenació i Innovació Educativa i Política Lingüística, per la qual es dicten instruccions par a la pròrroga de projectes de compensació educativa en centres docents públics d'Educació Infantil, Primària i Educació Secundària Obligatòria per al curs 98/99.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3347

Data del DOGV
:   08-10-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/8410


Data del document
:   21-09-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 21 de setembre de 1998, de la Direcció General d'Ordenació i Innovació Educativa i Política Lingüística, per la qual es dicten instruccions par a la pròrroga de projectes de compensació educativa en centres docents públics d'Educació Infantil, Primària i Educació Secundària Obligatòria per al curs 98/99. [1998/L8410]
  
Per Resolució de 29 d'octubre de 1997, de la Direcció General d'Ordenació i Innovació Educativa i Política Lingüística (DOGV núm. 3.120, del 12 de novembre), Correcció de errades a la Resolució de 29 d'octubre de 1997 (DOGV núm. 3.182, de 12 de febrer de 1998), i d'acord amb el que establien les instruccions de 3 de juny de 1997, es van prorrogar els projectes de compensació educativa per a centres docents públics d'Educació Infantil, Primària i Educació Secundària Obligatòria per al curs 97/98.
  
En este sentit, és aconsellable seguir aplicant l'atenció educativa preferent i diferenciada prestada a col·lectius desfavorits per raons de tipus geogràfic, socioeconòmic o cultural, aconseguida a través de la implantació i el desplegament de projectes de compensació educativa, per a contribuir així a la millora de la qualitat de l'ensenyament que oferixen els centres docents públics d'Educació Infantil, Educació Primària i Educació Secundària Obligatòria situats en zones rurals i en zones urbanes desfavorides.
  
L'Ordre de 15 de maig de 1997, de la Conselleria de Cultura, Educació i Ciència, per la que es regula la constitució dels Col·legis Rurals Agrupats (CRA) d'Educació Infantil i Primària en la Comunitat Valenciana, anirà produint progresivament una vertebració de l'agrupació d'unitats existents en una o diverses localitats, configurant així una xarxa escolar en les zones rurals que tindrà una millor capacitat organitzativa, un millor aprofitament dels recursos i instal·lacions, i en conjunt es millore la qualitat de l'educació.
  
Per això, vistes les funcions que, pel Decret 261/1995, de 29 d'agost, pel qual s'establix el Reglament Orgànic i Funcional de la Conselleria de Cultura, Educació i Ciència, són atribuïdes a les Direccions Generals de Centres Docents i d'Ordenació i Innovació Educativa i Política Lingüística, i conforme a l'article 21 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, esta Direcció General estima convenient resoldre dictant les següents instruccions:
  
Primera
  
Els centres públics, que impartisquen ensenyaments d'Educació Infantil, Primària i Educació Secundària Obligatòria, que estiguen fent un Projecte de Compensació Educativa aprovat per Resolució de 29 d'octubre de 1997 de la Direcció General d'Ordenació i Innovació Educativa i Política Lingüística (DOGV del 12 de novembre de 1997), Correcció d'errades a la Resolució de 29 d'octubre de 1997(DOGV núm. 3.182, de 12 de febrer de 1998), durant el curs 98/99 podran continuar el projecte d'acord amb el que les presents instruccions determinen.
  
Segona
  
1. La dotació global de recursos per a atendre les necessitats derivades de la pròrroga dels dits projectes ascendirà a un import màxim de 75.461.939 de pessetes.
  
2. El finançament anterior se sufragarà a càrrec del capítol II, del programa 421.30 secció 09, dels pressupostos de la Generalitat Valenciana per a l'any 1998.
  
Tercera
  
La dotació per projecte consistirà en ajudes econòmiques, basades en les mateixes quanties que va determinar la Resolució de 29 d'octubre de 1997, de la Direcció General d'Ordenació i Innovació Educativa i Política Lingüística (DOGV, núm. 3.120, del 12 de novembre), Correcció d'errades a la Resolució de 29 d'octubre de 1997 (DOGV núm. 3.182, de 12 de febrer de 1998).
  
Quarta
  
Els Projectes de Compensació Educativa prorrogats, s'aplicaran amb els mateixos fins, objectius i procediments pedagògics que ho han sigut fins ara, per això les pròrrogues es consideraran autoritzades sense que els centres hagen de presentar cap sol·licitud ni documentació.
  
Cinquena
  
No obstant això, si algun centre considerara convenient renunciar o introduir alguna modificació, haurà de notificar-ho a la Direcció General d'Ordenació i Innovació Educativa i Política Lingüística abans del dia 20 d'octubre de 1998.
  
Sisena
  
La Direcció General d'Ordenació i Innovació Educativa i Política Lingüística, dictarà resolució definitiva, que serà publicada en el Diari Oficial de la Generalitat Valenciana.
  
València, 21 de setembre de 1998.- El director general d'Ordenació i Innovació Educativa i Política Lingüística: Josep Vicent Felip i Monlleó.